**ທລຍ ກັບວຽກງານການສຶກສາ**

ໃນປີ 2019 ກອງທຶນຫຼຸດຜ່ອນຄວາມທຸກຍາກ (ທລຍ) ໄດ້ຈັດຕັ້ງປະຕິບັດໂຄງການຍ່ອຍທັງໝົດ 486 ໂຄງການ ຢູ່ 450 ບ້ານ, ເປັນບ້ານທຸກ 381 ບ້ານ **ໃນ 251 ກຸ່ມບ້ານ ຂອງ 43 ເມືອງ ໃນ 10 ແຂວງເປົ້າໝາຍ** ມີຜູ້ໄດ້ຮັບຜົນປະໂຫຍດທັງໝົດ 234.289 ຄົນ, ເປັນຍິງ 114.798ຄົນ ແລະ ເປັນຊົນເຜົ່າ 196.706 ຄົນ, ຍິງ 96.484 ຄົນ.

ສໍາລັບຂົງເຂດວຽກງານການສຶກສາໄດ້ຈັດຕັ້ງປະຕິບັດທັງໝົດ 164 ໂຄງການ ນໍາໃຊ້ງົບປະມານ ສະໜັບສະໜູນ ທັງໝົດ 23.02 ຕື້ກີບ. ກິດຈະກໍາປະກອບດ້ວຍ ສະໜອງອຸປະກອນການຮຽນ-ການສອນ ແລະ ກິລາ ໃຫ້ໂຮງຮຽນ, ກໍ່ສ້າງໂຮງຮຽນອະນຸບານ, ໂຮງຮຽນປະຖົມ, ຫໍພັກຄູ ແລະ ນັກຮຽນ, ກໍ່ສ້າງຮົ້ວອ້ອມໂຮງຮຽນ ແລະ ສະໜອງເຟີນີເຈີ ມາຮອດປະຈຸບັນສໍາເລັດແລ້ວ 100%.

ໂຄງການຕ່າງໆເຫຼົ່ານັ້ນ ໄດ້ປະກອບສ່ວນໃນການແກ້ໄຂບັນຫາໃນຂະແໜງສຶກສາ ໂດຍສະເພາະ ຈະເຮັດໃຫ້ອັດຕາການເຂົ້າຮຽນຂອງເດັກນັກຮຽນ ຢູ່ເຂດຫ່າງໄກສອກຫຼີກໄດ້ເຂົ້າເຖິງການສຶກສາເພີ່ມຂຶ້ນ. ເວົ້າລວມແລ້ວເປັນການປະກອບສ່ວນໃນການແກ້ໄຂຄວາມທຸກຍາກໃນເຂດຊົນນະບົດຕາມແນວທາງນະໂຍບາຍຂອງພັກ-ລັດ ພວກເຮົາ.